**DĖL ROKIŠKIO R. PANDĖLIO GIMNAZIJOS NUOSTATŲ PATVIRTINIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir 7 straipsnio 6 dalimi, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 (Lietuvos Respublikos švietimo, mokslo ir sporto ministro 2021 m. balandžio 28 d. įsakymo Nr. V-670 redakcija) „Dėl Nuostatų, įstatų ar statutų įforminimo reikalavimų patvirtinimo“, ir atsižvelgdama į Rokiškio rajono savivaldybės mero 2024 m. vasario 29 d. potvarkį Nr. MV-104 „Dėl teikimo tvirtinti Rokiškio r. Pandėlio gimnazijos nuostatus“, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Pandėlio gimnazijos nuostatus (pridedama).

2. Įgalioti Rokiškio r. Pandėlio gimnazijos direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

3. Pripažinti netekusiais galios:

3.1. Rokiškio rajono savivaldybės tarybos 2005 m. rugpjūčio 26 d. sprendimą Nr. TS-10.122 „Dėl Pandėlio vidurinės mokyklos nuostatų dalinio pakeitimo ir papildymo;

3.2. Rokiškio rajono savivaldybės tarybos 2008 m. liepos 25 d. sprendimą Nr. TS-7.139 „Dėl Rokiškio r. Pandėlio pradinės mokyklos nuostatų tvirtinimo“;

3.3. Rokiškio rajono savivaldybės tarybos 2008 m. liepos 25 d. sprendimą Nr. TS-7.142 „Dėl Rokiškio r. Pandėlio gimnazijos nuostatų tvirtinimo“;

3.4. Rokiškio rajono savivaldybės tarybos 2019 m. birželio 28 d. sprendimą Nr. TS-161 „Dėl Rokiškio r. Pandėlio gimnazijos nuostatų patvirtinimo“;

3.5. Rokiškio r. Pandėlio gimnazijos nuostatus, patvirtintus Rokiškio rajono savivaldybės tarybos 2021 m. gegužės 28 d. sprendimo Nr. TS-129 „Dėl Rokiškio r. Pandėlio gimnazijos vidaus struktūros pertvarkymo ir nuostatų patvirtinimo“ 2 punktu, nuo šio sprendimo 1 punkte nurodytų Rokiškio r. Pandėlio gimnazijos nuostatų įregistravimo Juridinių asmenų registre datos.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO**

**DĖL ROKIŠKIO R. PANDĖLIO GIMNAZIJOS NUOSTATŲ PATVIRTINIMO**

**AIŠKINAMASIS RAŠTAS**

2024 m. vasario 29 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio r. Pandėlio gimnazijos (toliau – Gimnazija) nuostatus; pripažinti netekusiais galios: Rokiškio rajono savivaldybės tarybos 2005 m. rugpjūčio 26 d. sprendimą Nr. TS-10.122 „Dėl Pandėlio vidurinės mokyklos nuostatų dalinio pakeitimo ir papildymo; Rokiškio rajono savivaldybės tarybos 2008 m. liepos 25 d. sprendimą Nr. TS-7.139 „Dėl Rokiškio r. Pandėlio pradinės mokyklos nuostatų tvirtinimo“; Rokiškio rajono savivaldybės tarybos 2008 m. liepos 25 d. sprendimą Nr. TS-7.142 „Dėl Rokiškio r. Pandėlio gimnazijos nuostatų tvirtinimo“; Rokiškio rajono savivaldybės tarybos 2019 m. birželio 28 d. sprendimą Nr. TS-161 „Dėl Rokiškio r. Pandėlio gimnazijos nuostatų patvirtinimo“; Gimnazijos nuostatus, patvirtintus Rokiškio rajono savivaldybės tarybos 2021 m. gegužės 28 d. sprendimo Nr. TS-129 „Dėl Rokiškio r. Pandėlio gimnazijos vidaus struktūros pertvarkymo ir nuostatų patvirtinimo“ 2 punktu.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 9 punktas apibrėžia savivaldybės tarybai išimtinę kompetenciją – savivaldybės biudžetinių įstaigų nuostatų tvirtinimas mero teikimu. Gimnazijos nuostatus mero teikimu tvirtina ir keičia savivaldybės taryba.Lietuvos Respublikos biudžetinių įstaigų 5 straipsnio 2 dalyje nustatyta, kad savivaldybės biudžetinės įstaigos savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui); 3 dalies 1 punktas – Biudžetinės įstaigos savininko teises ir pareigas įgyvendinanti institucija: tvirtina biudžetinės įstaigos nuostatus; 7 straipsnio 6 dalis – pakeistus biudžetinės įstaigos nuostatus tvirtina jos savininko teises ir pareigas įgyvendinanti institucija.Lietuvos Respublikos švietimo įstatymo 43 straipsnio 4 dalyje nustatyta, kad Valstybinės ir savivaldybės mokyklos (išskyrus aukštąsias mokyklas) įstatai rengiami vadovaujantis švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais. |
| 3. | Laukiami rezultatai | Gimnazijos nuostatai, atitiks šiuo metu galiojančius teisės aktus, kurie reglamentuoja reikalavimus Nuostatams. |
| 4.  | Lėšų poreikis ir šaltiniai | Bus reikalingos lėšos nuostatų įregistravimui Juridinių asmenų registre. |
| 5.  | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |